CELEX: E2017J0004
Language: hr
Date: 2018-03-21 00:00:00
Title: Presuda Suda od 21. ožujka 2018. u predmetu E-4/17 – Nadzorno tijelo EFTA-e protiv Kraljevine Norveške (Propust države EFTA-e da ispuni svoje obveze – Direktiva 2004/18/EZ – Javna nabava – Ugovor o javnoj nabavi – Ugovor o koncesiji za javne radove)

26.7.2018   
            
            
               HR
            
            
               Službeni list Europske unije
            
            
               C 264/16
            
         
      PRESUDA SUDA
      od 21. ožujka 2018.
      u predmetu E-4/17
      Nadzorno tijelo EFTA-e protiv Kraljevine Norveške
      
         (Propust države EFTA-e da ispuni svoje obveze – Direktiva 2004/18/EZ – Javna nabava – Ugovor o javnoj nabavi – Ugovor o koncesiji za javne radove)
      
      (2018/C 264/10)
      U predmetu E-4/17, Nadzorno tijelo EFTA-e protiv Kraljevine Norveške – ZAHTJEV za utvrđenje da je Kraljevina Norveška, tako što je Ugovor o javnoj nabavi, čiji su predmet izgradnja i vođenje podzemnog parkirališta ispod Torveta u Kristiansandu, pogrešno klasificirala kao „koncesiju za usluge”, a ne kao „koncesiju za radove”, i provela natječajni postupak koji nije u skladu sa zahtjevima iz pravila EGP-a o javnoj nabavi, prekršila odredbe akta iz točke 2. Priloga XVI. Sporazumu o Europskom gospodarskom prostoru (Direktiva 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama) u vezi s aktom iz točke 6.a Priloga XVI. Sporazumu (Uredba (EZ) br. 2195/2002 Europskog parlamenta i Vijeća od 5. studenoga 2002. o Jedinstvenom rječniku javne nabave (CPV)) Sud, u sastavu Páll Hreinsson, predsjednik i sudac izvjestitelj, Per Christiansen i Nicole Kaiser (ad hoc), suci, presudio je 21. ožujka 2018. kao u izreci:
      Sud:
      
                  1.
               
               
                  utvrđuje da Kraljevina Norveška, u odnosu na postupak javnog nadmetanja za izgradnju i vođenje podzemnog parkirališta ispod Torveta u Kristiansandu koji je provela općina Kristiansand 2015., nije ispunila svoje obveze u skladu s Direktivom 2004/18/EZ Europskog parlamenta i Vijeća od 31. ožujka 2004. o usklađivanju postupaka za sklapanje ugovora o javnim radovima, ugovora o javnoj nabavi robe te ugovora o javnim uslugama, iz točke 2. Priloga XVI. Sporazumu o Europskom gospodarskom prostoru, time što nije:
                  
                              i.
                           
                           
                              objavila obavijest o nadmetanju na cijelom području EGP-a u skladu s pravnim zahtjevima utvrđenima u članku 58. stavku 3. Direktive;
                           
                        
                              ii.
                           
                           
                              upotrijebila potpune i dovoljno precizne CPV oznake, čime je prekršila odredbe članka 58. stavka 2. Direktive, u vezi s člankom 1. stavkom 14. Direktive i Uredbom (EZ) br. 2195/2002 Europskog parlamenta i Vijeća od 5. studenoga 2002. o Jedinstvenom rječniku javne nabave (CPV), iz točke 6.a Priloga XVI. Sporazumu o EGP-u; te
                           
                        
                              iii.
                           
                           
                              poštovala minimalni rok za podnošenje prijava u postupku dodjele ugovora propisan člankom 59. Direktive.
                           
                        
            
                  2.
               
               
                  nalaže Kraljevini Norveškoj plaćanje troškova postupka.